42 



Ved Igdlokasik kom forholdsvis mange Patienter til Be- 

 handling den Eftermiddag og Aften, og efter at have tilbragt 

 Natten i Telt i en isnende kold Blæst og meget følelig Kulde, 

 brøde vi op næste Morgen, huggede os et Par Steder med 

 Besvær gjennem et 1 Vé Centimeter tykt Lag Tyndis og naaede 

 samme Eftermiddag kun til det sidste farlige Næs, vi endnu havde 

 at passere inden vi naaede Nanortalik, nemlig Kangek ved Ind- 

 løbet til Tasermiut-Fjord. Dette passeredes saa næste Morgen 

 i høj Søgang, og op paa Formiddagen naaede vi Nanortalik i 

 Snefog og Snetykning, medens det samtidig begyndte at blæse 

 op til Føhnstorm af ØNØ. Vi maatte forblive ved Nanortalik 

 Resten af Dagen, i Løbet af hvilken en ret betydelig Del Pa- 

 tienter søgte Lægebehandling. 



Den sidste Del af Rejsen gik som en Leg. Rigtignok vare 

 Fjældene nu overalt dækkede af et adskillige Tommer højt 

 Snelag, saa at snefri Teltpladser ikke vare til at finde, men da 

 de næste Dage bragte stille Vejr, kunde vi gjøre lange Dags- 

 rejser og naaede saaledes i tæt Snefog og Tykning tilbage til 

 Julianehaab sent om Aftenen allerede den 8. Oktober efter 23 

 Daaes Fraværelse. — — — 



